
Ingen merknader til innkallinga. 
SAK LMU 10/07 
ORIENTERINGSSAKER (ARKIVREF. 200701128-17)
1. Notat om LMUs mandat og sammensetning

2. Status for tilgjengelighet i Teorifagbygget

3. Oppfølging av pålegg fra Arbeidstilsynet vedr. studentenes arbeidsmiljø

4. Notat om Bruk av hode- og ansiktsplagg i en undervisningssituasjon

Til 1: Læringsmiljøutvalgets leder er valgt og oppnevnt av Studentstyret. 
Til 2: Øyvind Løken orienterte LMU om gjennomført arbeid med tilgjengelighet på campus, Statsbyggs arbeid med utbedringer i Teorifagbygget og videre planer for å øke tilgjengelighet til bygg og undervisningsrom etter prinsipp om Universell Utforming (UU).

Til 3: LMU ble orientert om Forsknings- og studieavdelingas plan for det videre arbeidet med oppfølging av pålegg fra Arbeidstilsynet. Studentrepresentanter fra LMU vil bli involvert i det videre arbeidet. Rapporten som skal utarbeides til Arbeidstilsynet sendes til LMUs første møte i 2008.
SAK LMU 11/07
REFERATSAKER (ARKIVREF. 200701128-16)
1. Referat fra Læringsmiljøutvalgets møte 24. mai 2007

2. LMUs årsrapport for studieåret 2006/2007

3. Læringsmiljøhåndbok for studenter

4. Referat fra møte 22. juni 2007 i Referansegruppe for opplæringstilbudet: Sikkerhetstilbudet på laboratoriet, felt og tokt (BIO-3309)
Til 3: LMU fikk orientering om FSAs arbeid med å gjøre Læringsmiljøhåndbok for studenter kjent for alle studenter ved UiT. Eline Stenseth v/Studentrådgivninga ba om at det ble opprettet link fra nettsidene til PS-portalen og Studentrådgivninga til Læringsmiljøhåndboka på nett, og ville selv ta initiativ til at det at det blir gjort. Forsknings- og studieavdelinga skal vedlikeholde og utvikle læringsmiljøhåndboka for studenter. LMU skal

som ledd i dette arbeidet hvert år få framlagt en rapport om bruken av/erfaringer med Læringsmiljøhåndboka, første gang våren 2008. Dette skal også være med som fast punkt i LMUs årsrapport.
Til 4: LMU vil jobbe videre med sikkerhetstilbudet i Sak LMU 12/07 Læringsmiljøets arbeidsplan for studieåret 2007/2008.

SAK LMU 12/07
LÆRINGSMILJØUTVALGETS ARBEIDSPLAN FOR STUDIEÅRET 2007/2008 (ARKIVREF. 200701128-18)
LMUs faste arbeidsoppgaver:


• Oppfølgning av Handlingsplan for studenter med funksjonsnedsettelser


• Gi innspill til Utdanningsmeldinga på bakgrunn av fakultetenes årlige kvalitetssikringsrapporter


• LMUs årsrapport 


Det framkom flere forslag til arbeidsoppgaver på møtet, og det var enighet om at LMU skal arbeide med følgende områder i inneværende studieår:

• Kartlegge opplæringstilbudet av lavere grads studenter innenfor Sikkerhetstilbudet på laboratoriet, felt og tokt, og hvilket omfang opplæringen som gis faktisk har.

• Planlegge og gjennomføre en større læringsmiljøundersøkelse blant studentene på UiT i 2008. 

• Utarbeide en ”Vær-varsom-plakat” med etiske retningslinjer for alle ansatte og studenter i universitetssamfunnet.
SAK LMU 13/07
VURDERING AV PEDAGOGISKE KVALIFIKASJONER – INNFØRING AV PEDAGOGISKE MAPPER (ARKIVREF. 200701128-15)

Vedtak:

Arbeidet med å styrke undervisningskvaliteten må intensiveres. LMU anbefaler at det universitetspedagogiske tilbudet styrkes ved overgang fra dagens Universitetspedagogiske seminar (UPS) til innføring av pedagogiske mapper for ansatte i undervisnings- og forskerstillinger etter modell foreslått av Det samfunnsvitenskapelige fakultet.
SAK LMU 14/07
OPPFØLGING AV HANDLINGSPLAN FOR STUDENTER M ED FUNKSJONSNEDSETTELSER (ARKIVREF. 200701128-19)
LMU ble orientert om at det er opprettet en 50% stillingsressurs knyttet til tilrettelegging for studenter med funksjonsevne. Stillingen ble besatt av Célia Girard tidlig i inneværende semester. Til stillingen følger også ansvar for koordinering av Forum for kontaktpersoner med nedsatt funksjonsevne. Forumet møtes jevnlig og referat fra møtene skal sendes til LMU.
Vedtak:
Læringsmiljøutvalget tar oversikten over tiltak til orientering.

SAK LMU 15/07
EVENTUELT
LMU vil invitere direktøren ved Studentsamskipnaden i Tromsø (SiTø) til neste møte for å orientere LMU om utfordringer SiTø står overfor, og for å presentere resultatene fra brukerundersøkelsen SiTø har gjennomført.
Tromsø, 28.09.2007

	Elisabeth Stormo

rådgiver Elisabeth Stormo, tlf 77 64 68 97, faks 77 64 49 00, e-post elisabeth.stormo@adm.uit.no

side 3

